“Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish chora-tadbirlari to‘g‘risida

Mis xomashyosini yanada chuqur qayta ishlash hamda ichki va tashqi bozorlarda raqobatbardoshli, yuqori qo‘shilgan qiymatli, sanoatning yuqori texnologiyali tarmoqlarida barqaror ravishda talab qilinadigan tayyor mahsulotlar ishlab chiqarishni tashkil etish maqsadida Vazirlar Mahkamasi qaror qiladi: 
 1. Qayd etilsinki, “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish doirasida loyihaning kapital qo‘yilmalar hajmi 35,48 mln AQSh dollariga teng bo‘lgan miqdordagi texnik-iqtisodiy asoslashi ishlab chiqilgan va u vakolatli organlarda belgilangan tartibda ekspertizadan o‘tkazilgan.
 Foydalanishga topshirish muddati 2013-yilning IV choragi etib belgilangan “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasi texnik-iqtisodiy asoslashining asosiy texnik parametrlari ilovaga* muvofiq tasdiqlansin.
 2. Quyidagilar loyihani moliyalashtirishning manbalari etib belgilansin:
 “Olmaliq KMK” AJning 10,28 mln AQSh dollariga teng summadagi o‘z mablag‘lari, jumladan maxsus investitsiya hisob raqamlari mablag‘lari;
 “Ipoteka bank” ATIBning 7 yil muddatga, shu jumladan 3 yildan iborat imtiyozli davrga, 6,0 yillik foiz stavkasi bilan berilayotgan 12,27 mln AQSh dollari summasidagi krediti;
 “Ipoteka bank” ATIBning 7 yil muddatga, shu jumladan 3 yildan iborat imtiyozli davrga, O‘zbekiston Respublikasi Markaziy bankining qayta moliyalashtirish stavkasidan oshmaydigan foiz stavkasi bo‘yicha berilayotgan 12,93 mln AQSh dollariga teng summada milliy valyutadagi krediti.
 3. “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasi amalga oshirilishini ta’minlash uchun “Olmaliq KMK” AJ tomonidan quyidagi kompaniyalar bilan:
 “Jiangsu Xingrong Nigh Tech Co., Ltd” (XXR) bilan — O‘zbekiston Respublikasi Prezidentining 2012-yil 19-iyundagi F–3858-son farmoyishiga muvofiq, umumiy qiymati 9,67 mln AQSh dollari bo‘lgan texnologik asbob-uskunalarni yetkazib berish va yig‘ish, shef-montaj hamda ishga tushirish-sozlash ishlarini bajarish yuzasidan;
 “TOSHELECTROAPPARAT” MChJ XK bilan — umumiy qiymati 3,79 mln AQSh dollariga teng bo‘lgan, foydalanishga tayyor holda topshirish shartlari bilan loyihalash, qurish, montaj qilish, ishga tushirish-sozlash ishlarini bajargan holda elektrotexnika asbob-uskunalarini tayyorlash va yetkazib berish yuzasidan; 
 “SAM Bouilding Contracting LLC” (BAA) bilan — umumiy qiymati 5,57 mln AQSh dollari bo‘lgan ishlab chiqarish binosining metall va devor konstruksiyalarini, uning uchun asbob-uskunalarni yetkazib berish, montaj qilish hamda ishga tushirish-sozlash ishlarini bajarish yuzasidan kontraktlar tuzilganligi ma’lumot uchun qabul qilinsin.
 4. “Ipoteka bank” ATIBga loyihani amalga oshirish doirasida “Olmaliq KMK” AJ bilan umumiy summasi 25,20 mln AQSh dollariga teng bo‘lgan kredit shartnomalarini bir nafar qarz oluvchi yoki o‘zaro bog‘liq bo‘lgan qarz oluvchilar guruhi uchun maksimal tavakkalchilik bo‘yicha normativni qo‘llamasdan tuzishga istisno tartibida ruxsat etilsin.
 5. O‘zbekiston Respublikasi Iqtisodiyot vazirligi, Moliya vazirligi, Xususiylashtirish, monopoliyadan chiqarish va raqobatni rivojlantirish davlat qo‘mitasi, “Olmaliq KMK” AJning “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish natijasida vujudga kelgan mulkiy kompleks negizida “Olmaliq KMK” AJ tarkibida yuridik shaxs maqomiga ega bo‘lmagan tarkibiy bo‘linma tashkil etish to‘g‘risidagi taklifi ma’qullansin. 
 7. Belgilansinki:
 “Olmaliq KMK” AJ “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish, jalb etilayotgan kreditlardan maqsadli va samarali foydalanilishi uchun mas’ul bo‘lgan qarz oluvchi va ijro etuvchi organ hisoblanadi;
 jalb etilayotgan kreditlarni qaytarish va ularga xizmat ko‘rsatish bilan bog‘liq xarajatlar “Olmaliq KMK” AJning o‘z mablag‘lari hisobiga amalga oshiriladi.
 10. “Olmaliq KMK” AJga, istisno tartibida, “Angren” MIZ hududida turli diametrli mis quvurlar ishlab chiqarishni tashkil etish” investitsiya loyihasini amalga oshirish doirasida:
 2013-yil 30-sentabrgacha qurilish-montaj ishlarini loyiha-smeta hujjatlarini parallel ravishda ishlab chiqqan holda amalga oshirish;
 zarurat bo‘lganda, subpudrat ishlarini bajarish uchun to‘g‘ridan to‘g‘rimuzokaralar asosida respublikaning ixtisoslashtirilgan qurilish-montaj va boshqa tashkilotlarini jalb etgan holda qurilish-montaj ishlarini o‘z kuchlari bilan amalga oshirish huquqi berilsin.
 O‘zbekiston Respublikasi Davlat arxitektura va qurilish qo‘mitasi loyiha-smeta hujjatlarining belgilangan tartibda ekspertizadan o‘tkazilishini ta’minlasin va ko‘rsatib o‘tilgan loyihani amalga oshirish doirasida qurilish-montaj ishlarini bajarish sifati yuzasidan davlat arxitektura-qurilish nazoratini o‘rnatsin.
 11. O‘zbekiston Respublikasi Tashqi ishlar vazirligi “Olmaliq KMK” AJning buyurtmanomalariga binoan, ko‘rsatib o‘tilgan loyihani amalga oshirishda qatnashuvchi xorijiy mutaxassislarga kirish vizalarining rasmiylashtirilishini belgilangan tartibda ta’minlasin.
 12. O‘zbekiston Respublikasi Ichki ishlar vazirligi “Olmaliq KMK” AJning buyurtmanomalariga binoan, ko‘rsatib o‘tilgan loyihani amalga oshirishda qatnashuvchi xorijiy mutaxassislarning vaqtinchalik yashash joyida vaqtinchalik propiskadan o‘tkazilishini va uning muddati uzaytirilishini belgilangan tartibda ta’minlasin.
 13. O‘zbekiston Respublikasi Mehnat va aholini ijtimoiy muhofaza qilish vazirligi “Olmaliq KMK” AJning buyurtmanomalariga binoan, ko‘rsatib o‘tilgan loyihani amalga oshirishda qatnashuvchi malakali xorijiy mutaxassislarni O‘zbekiston Respublikasiga jalb etish yuzasidan ruxsatnomalarning belgilangan tartibda berilishini (ularning muddati uzaytirilishini) ta’minlasin. 
 14. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari G‘.I. Ibragimov zimmasiga yuklansin.